Pustolovina na Linphei

**Pustolovina na Linphei** je šesta epizoda sedme sezone Winx Cluba.

## Sažetak

Roxy poziva Winxice u svoju sobu u Alfiji, jer zna da je vrsta čarobnih vukova u opasnosti na Linfei. Vile odlaze na Florin matični planet i upoznaju njezine roditelje koji liječe dva čarobna vuka. Winxice ulaze u srce prirode kako bi pronašle izvor ove dileme, zašto se čarobni vukovi boje ući u šume prirode i cure vide da je divlja magija zarazila drveće, pa se transformiraju u svoje Butterflix oblike, ali ih osujećuje mračno čarobno drveće koje iscrpljuje sve njihove moći — ostavljajući Floru nesposobnom doći do čarobnih sjemena.

## Radnja

Epizoda počinje u Alfei, gdje se Pixiji skrbe o Squonku, dok su Layla i Winxice na satu. Squonk živcira Cherie, a Cherie se srdi na Squonka. Amore joj kaže da je Squonk vrlo osjetljiv i da se prema njemu treba odnositi s ljubavlju. Kiko i Pixiji počinju se igrati s Squonkom loptom, no Squonk se u jednom trenu srdi i počinje plakati te moči sve Pixije. Na kraju se Squonk straši i otrčava u potrazi za Laylom.

U Wizgizovu satu, on uči Winxice i ostale vile kako funkcionira magija vilinskih životinja. On im objašnjava da se svaka bezopasna životinja ili biljka može transformirati u čudovište. WizGiz ih upozorava da treba tišinu kako bi se usredotočio na čaroliju, a onda Squonk dolazi i prekida sat. Pixiji se također pojavljuju kako bi zgrabili Squonka, no prekasno je. WizGiz se srdi, a Bloom kaže Pixijima da moraju obećati da više neće prekidati nastavu. Layla kaže Squonku da mora ostati s Pixijima vani.

Nakon nastave, Layla kaže da osjeća snažnu svezu između sebe i Squonka. Kasnije se Winxice susreću s Roxy, a ona im pokazuje neke ptice zvane Djetlići, i neke tehno-magične globuse. Svaki od ovih globusa predstavlja planete svemira (među njima je i Zemlja). Ove su ptice te koje ju upozoravaju ako ima vilinskih životinje u opasnosti u Čarobnoj dimenziji. Jedna ptica otkriva da su na Linphei magivukovi ugroženi. Roxy ne može ništa učiniti, a Bloom kaže da će sad to riješiti one.

Winxice odmah idu na Linpheu, i stižu u kuću Florinih roditelja. Winxice su iznenađene izgledom kuće i staklenikom, a zatim posjećuju Florine roditelje, Rhodosa i Alyssu Fernández. Oni liječe dva magivuka koji su se otrovali sporama nekih otrovnih mutantskih funga. Rhodos i Alyssa predstavljaju se Winxicama, a Rhodos se šali. Alyssa pokazuje Winxicama biljke staklenika, ali Flora kaže da moraju nastaviti svoju misiju.

U međuvremenu, Bloom pita Florine roditelje kako izliječiti magivukove. Kad magivukovi ozdrave, žele da ih slijede i Winxice. Onda Rhodos daje sjemenke orhideja Flori kako bi neutralizirale učinak mutantskih funga. No očito imaju samo ove sjemenke, a Winxice će ih morati dobro uporabiti i sačuvati za kad im zatrebaju.

Prije nego uđu u šumu, stiže Miele i želi poći s curama. No Flora ne želi da ona dođe zato što ne želi izložiti svoju sestru opasnosti, a podsjeća ju na ono što se dogodilo u napadu Treanta u sezoni 6 (Moć Bloomixa). Winxice ulaze u šumu bez Miele, i počinju istraživati mjesto slijedeći vukove. No Stella ne uživa u ovoj šumi, zato što pada u rijeku i napadaju ju ptice.

Winxice i magivukovi stignu do dijela šume koji je zaražen sporama funga. No vukovi staju i ne žele dalje jer se boje ponovnog napada gljivičnih spora. Winxice same ulaze u područje s fungima, no Flora otkriva da ih životinja promatra. Bloom kaže da moraju nastaviti put k izvoru problema. No Winxice su pogođene fungima, a fungi ih počinju napadati i pokušavati ih uzeti. Winxice se transformiraju.

Winxice napadaju funge, no njihovi napadi su beskorisni. Musu i Stellu uhvatili su fungi, koji im crpe njihove moći i čarobnu energiju. Tecna, Layla i Bloom su također uhvaćene, a još ostaje samo Flora kako bi spasila svoje prijateljice. Ona odlučuje uporabiti sjemenke orhideja kako bi zaustavila napad, no Floru također zarobljava fungus i sjemenke su joj iskliznule iz ruke izvan funga, i tako završava epizoda.

## Važni događaji

* Ovo je prvo pojavljivanje Florina oca, Rhodos.
* Otkriva se ime Florie majke, Alyssa.

## Prvo pojavljivanje

* Djetlići
* Magivukovi
* Rhodos
* Amarok

## Likovi

* Bloom
* Stella
* Flora
* Musa
* Layla
* Tecna
* Roxy
* Lockette
* Amore
* Chatta
* Piff
* Cherie
* Caramel
* Squonk
* Amarok
* Kiko
* Miele
* Wizgiz
* Evie
* Lori
* Carol
* Rhodos
* Alyssa
* Treanti (*flashback*)
* Golema bubamara
* Magivukovi

## Korištene čarolije

* Strijela Morphixa — Layla ju je iskoristila protiv jednog mutantskog fungusa, ali nije uspjela.
* Moć svitanja — Stella ju je iskoristila protiv jednog mutantskog fungusa, ali nije uspjela.
* Prizmatična zraka — Tecna ihjuga je iskoristila protiv jednog mutantskog fungusa, ali nije uspjela.

## Zanimljivosti

* Ova epizoda označava prvo pojavljivanje Magivukova i Amaroka.
* U ovoj se epizodi otkriva da je moć Butterflixa bit prirode, te stoga ne mogu nauditi prirodi.
* Ova epizoda označava prvo pojavljivanje goleme bubamare od sezone 6, i zadnju u seriji. Nadalje, ona se već pojavila u sezoni 3.

## Pogreške

* U jednoj je sceni Laylina Butterflix odjeća svijetloplava umjesto tirkizne.
* U jednoj su sceni Stellina krila svijetloplava umjesto ružičasta.
* U jednoj su sceni Tecnina krila zelena umjesto ljubičasta.